Aalborg Zoos kudufamilie er blevet større. På én måned er tre nye kalve født.

Kuduen er verdens næststørste antilope og i fremtiden kan flere af de store dyr ses i Aalborg Zoo. Kuduflokken har nemlig forøget familien med tre nye kalve. Den 31. juli kom den første nye til. Og kudukalven fik selskab den 17. august og 26. august, så de nu er tre nye kalve - to hunner og én han. Når de engang bliver voksne kommer hannen til at veje over 250 kilo, mens de to hunner vil veje lige under 200 kilo. De er desuden kendte for deres store, snoede horn, der kan blive op til 1½ meter lange. De tre nye kudukalve kan ses i Den Afrikanske Landsby i Aalborg Zoo og i vores udsendelse i aften klokken 19.30.